**Vedlegg til dokumentasjonskrav i rutinen for barn som pårørende**

Følgende er anbefalt fra advokat Marie Elise Schubeler Reiten, Sandefjord kommune 23.06.22:

I pasientjournalforskriften § 8 står det at følgende opplysninger kan være relevant og nødvendig at fremgår av pasientens (i dette tilfelle barnets) journal:

1. b) opplysninger om pasient med psykisk sykdom, rusmiddelavhengighet eller alvorlig somatisk sykdom eller skade har mindreårige barn eller mindreårige søsken, jf helsepersonelloven § 10a
2. opplysninger om foreldre eller andre omsorgspersoner som har konsekvens for barnets behandlingssituasjon

Det er dette som er hjemmelen for at kartleggingsnotatet skal legges ved barnets journal også.

Det skal opprettes egen journal på hvert barn dersom det er behov for videre oppfølging direkte av barnet. Helsepersonell kan nedtegne opplysninger om foreldres/foresattes helsetilstand i barnets/barnas journal, når opplysningene er relevante og nødvendige for barnets/barnas oppfølging, jf pasientjournalforskriften § 8, bokstav b og c.

Kartleggingsnotat fra samtale med tjenestemottaker skal inntas i barnets/barnas journal. For øvrig dokumenteres relevante og nødvendige opplysninger fra gjennomførte tiltak/tverrfaglig samhandling samt helsepersonells vurdering av om barnet/barna er godt nok ivaretatt på følgende måte.

Det skal som rutinen sier, også dokumenteres om tjenestemottaker ikke samtykker.